a)

„Sąlygų, taikomų ūkiams, norintiems dalyvauti kilmės vietos nuorodos sistemoje, vertinimas ir patvirtintų ūkių tikrinimas.“; „Sertifikavimo institutas tikrina, ar gamintojai, norintys dalyvauti sistemoje, laikosi standartų knygelės nuostatų dėl: ūkio vietos buvimo gamybos vietovėje; gamybos sistemos; ūkyje laikomų veislių; rekomenduojamo profilaktinio gydymo plano, gydymo ir (arba) skiepijimo, kuris laikomas būtinu.“; „Po apsilankymo ūkyje sertifikavimo institutas pateikia ataskaitą gamintojų asociacijai.“; „Sertifikavimo institutas bet kuriuo metu be išankstinio įspėjimo tikrina dėl konkrečios kilmės vietos nuorodos sertifikuojamą jautieną gaminančius ūkius. Atliekant tikrinimo vizitus turi būti atsižvelgiama į eksploatuojamų gamybos sistemų darbo tvarką.“; „Tikrinimai atliekami konkrečiai ūkiuose ir jų metu: tikrinama ūkio galvijų tapatybė ir amžius (gyvuliai privalo būti užregistruoti iki tol, kol jiems sueina trys mėnesiai); tikrinama, ar tapatybės kortelėse ir sveikatos kortelėse pateikta informacija yra teisinga ir ar teisingai užpildyti gyvulių sąrašai; tikrinama, kaip elgiamasi su gyvuliais ir kaip jie auginami; tikrinamas pašaras, kuriuo gyvuliai šeriami (tikrinami loviai); imami išmatų, šlapimo ir kraujo mėginiai analizei atlikti.“; „Gamintojų asociacija nedelsiant informuojama apie visus nustatytus pažeidimus. Ūkiai, kurie bus tikrinami, atrenkami kiekvieną mėnesį atsitiktine tvarka ir kiekviename ūkyje apsilankoma ne rečiau kaip du kartus.“; „b) Esamų sąlygų vertinimas ir skerdyklų tikrinimas:“; „Sertifikavimo institutas užtikrina, kad skerdyklos, norinčios dalyvauti kilmės vietos nuorodos sistemoje ir būti joje užregistruotos, iš anksto atitiktų kilmės vietos nuorodos specifikacijų knygelėje nustatytas sąlygas. Apsilankęs skerdykloje, sertifikavimo institutas pateikia ataskaitą gamintojų asociacijai. Skerdžiant gyvulius, kuriems prašoma suteikti kilmės vietos nuorodą, turi dalyvauti sertifikavimo instituto inspektorius. Skerdimas gali būti atliekamas tik užregistruotose skerdyklose.“; „Kiekvieną kartą dalyvaudamas skerdykloje vykdomame gyvulių skerdime sertifikavimo instituto inspektorius užtikrina, kad ten būtų laikomasi sertifikavimo knygelėje nustatytų standartų, visų pirma tikrindamas: ar dokumentai, kurie ten turėtų būti saugomi, yra užpildyti teisingai ir tikrais duomenimis, ypač jei jie susiję su garantijos sertifikatų naudojimu; ar gyvulius galima skersti, atsižvelgiant į saugius laikotarpius, nustatytus pagal numatytą veterinarinį gydymą; poilsio sąlygas, suteikiamas prieš skerdžiant, ir į tai, ar į kilmės vietos nuorodų registrus įrašyti gyvuliai buvo laikomi atskirai nuo kitų gyvulių; ar laikomasi skerdykloms taikomais galiojančiais teisės aktais nustatytų techninių ir sanitarinių sąlygų, t. y. gyvulių laikymo, higienos ir švaros sąlygų, techninių skerdimo ir skerdenų paruošimo procedūrų ir šaldymo sąlygų; kaip identifikuojamos (uždedant patikrinimo antspaudą), žymimos ir klasifikuojamos skerdimo vietoje ir šaldymo sandėliuose esančios skerdenos, jų pusės ir dalys; kur siunčiamos skerdenos, jų pusės ir gabalai; atitiktį tarp gyvulių, atgabenamų į skerdyklą skerdimui, identifikavimo numerių, skerdimo numerių, skerdenų, jų pusių, ketvirčių, dalių ir (arba) jų gabalų ir išduotų garantijos sertifikatų.“ „Sertifikavimo instituto inspektorius kartą per mėnesį stebi gyvulių atvežimą į skerdyklą ir užtikrina, kad vežimo, iškrovimo ir elgesio su gyvuliais standartai bei gyvulių poilsio skerdykloje sąlygos atitiktų galiojančius teisės aktus. Tokie vizitai atliekami iš anksto neįspėjus. Taip pat kartą per mėnesį sertifikavimo instituto inspektorius tikrina iš anksto sunumeruotas išsiuntimo knygeles. Skerdykloje sertifikavimo instituto inspektorius atsakingas už skerdenų, jų pusių ir dalių tvirtinimą antspaudu ir garantijos sertifikatų išdavimą. Spaudo formą ir dydį bei jo naudojimo ženklinant skerdenas, jų puses, ketvirčius ir (arba) dalis tvarką nustato sertifikavimo institutas. Po kiekvieno patikrinimo sertifikavimo institutas pateikia ataskaitą gamintojų asociacijai. Gamintojų asociacija nedelsiant informuojama apie visus nustatytus pažeidimus.“ „c) Esamų sąlygų vertinimas ir pakavimo įmonių tikrinimas.“; „Sertifikavimo institutas užtikrina, kad pakavimo įmonėse, kurios nori dalyvauti kilmės vietos nuorodos sistemoje ir būti joje užregistruotos, užtikrinamos sąlygos, atitinkančios kilmės vietos nuorodos specifikacijų knygelėje nustatytas sąlygas. Apsilankęs pakavimo įmonėje, sertifikavimo institutas pateikia ataskaitą gamintojų asociacijai. Kiekvienoje pakavimo įmonėje apsilankoma ne rečiau kaip šešis kartus per metus, iš anksto apie tai nepranešus, kai sertifikavimo institutas nusprendžia, kad tai yra reikalinga.“ „Kiekvienoje pakavimo įmonėje visų pirma tikrinama: ar dokumentai, kurie ten turėtų būti saugomi, yra užpildyti teisingai ir duomenys yra tikri, ypač jei jie susiję su garantijos sertifikatų naudojimu; ar laikomasi pagal galiojančius teisės aktus nustatytų higienos ir sanitarinių sąlygų; kaip identifikuojamos patalpose – šaldymo sandėliuose arba išpjaustymo ir pakavimo vietoje – esančios kilmės vietos nuoroda žymimos dalys ir (arba) jų gabalai, ir kaip nustatoma jų kilmė; atitiktis tarp pristatytų ir išsiųstų skerdenų, jų pusių ir (arba) ketvirčių; kaip laikomasi sertifikavimo instituto nustatytų išpjaustymo ir pakavimo standartų ir galiojančių teisės aktų; naudojamos pakuotės tipas (ji turėtų būti skaidri).“; „Po kiekvieno patikrinimo sertifikavimo institutas pateikia ataskaitą gamintojų asociacijai. Gamintojų asociacija nedelsiant informuojama apie visus nustatytus pažeidimus.“ „d) Esamų sąlygų vertinimas ir prekybos vietų tikrinimas:“; „Sertifikavimo institutas apsilanko prekybos vietoje, norinčioje dalyvauti kilmės vietos nuorodos sistemoje ir būti joje užregistruota, kad įvertintų, ar potenciali pardavimo vieta gali atitikti kilmės vietos nuorodos specifikacijų knygelėje nustatytas sąlygas.“ „Prekybos vietose ypač atidžiai tikrinama: ar laikomasi galiojančiais teisės aktais nustatytų higienos ir sanitarinių sąlygų; galimybė identifikuoti mėsą už prekybos vietos ribų; ar dokumentai, kurie ten turėtų būti saugomi, yra užpildyti teisingai ir tikrais duomenimis; atitiktis tarp gautų ir parduotų dalių ir (arba) jų gabalų; kaip identifikuojamos patalpose – šaldymo sandėliuose arba pardavimo vietoje – esančios kilmės vietos nuoroda žymimos dalys ir (arba) jų gabalai ir kaip nustatoma jų kilmė; parduoti skirtų dalių pakuotė ir ženklinimas; mažmeninės prekybos atveju – kaip atskiriama mėsa, žymima kilmės vietos nuoroda, ir kaip laikomasi išimtinio pardavimo grafiko, jei toks taikomas; atitiktis tarp kiekvienoje prekybos vietoje rastų sertifikuotos mėsos garantijos sertifikatų ir įrašų apie pristatytą ir parduotą mėsą; sutarties sąlygos.“; „e) Kiti tikrinimo aspektai:“; „Kiekviena tikrinimo procedūra turi būti organizuojama ir atliekama pagal kilmės vietos nuorodos specifikacijų knygelės nuostatas. Apskritai visos tikrinimo procedūros organizuojamos taip, kad kiekviename gamybos etape būtų galima lengvai nustatyti produkto kilmę ir be vargo atpažinti visus gamybos grandinės etapus. Sertifikavimo įstaiga gali atsisakyti sertifikuoti gyvulius, jų dalis ar gabalus bet kuriame gamybos etape, kaip nustatyta kilmės vietos nuorodos gamybos specifikacijų knygelėje ir pritarus sertifikavimo institutui. Visas minėtas tikrinimo operacijas tikrina ir vertina sertifikavimo institutas, kuris siunčia savo ataskaitą gamintojų asociacijai. Visi registruoti gamintojai, skerdyklos, pakavimo įmonės ir pardavimo vietos turi teisę būti informuoti apie visus atliktus vertinimus. Tais atvejais, kuriems netaikomos šios taisyklės, sertifikavimo instituto sprendimas yra galutinis.“; „II. Analizės, atliktos siekiant užtikrinti atitiktį kilmės vietos nuorodos specifikacijų knygelėms“; „Siekiant užtikrinti, kad būtų laikomasi kilmės vietos nuorodos specifikacijų knygelės reikalavimų, susijusių su gyvulių auginimo būdu ir skerdimo sąlygomis, atliekamos fizinės ir cheminės analizės.“; Analizė visų pirma apima: kraujo, išmatų ir šlapimo (mėginiai imami ūkyje) tyrimus; kepenų, raumenų ir riebalų (mėginiai imami skerdykloje) tyrimus.“; „Kiekvieną mėnesį mėginiai tyrimui imami iš maždaug 10 proc. atrinktų ūkių. Mėginiai iš kiekvienos skerdyklos imami kiekvieną mėnesį – 2 proc. paskerstų gyvulių, sertifikuojamų suteikiant kilmės vietos nuorodą. Mėginių ėmimas organizuojamas taip, kad kas šešis mėnesius būtų paimti visų ūkių gyvulių mėginiai.“. Nauja formuluotė: (išbraukta) Panaikintos nuostatos dėl kontrolės, kurios yra pasenusios arba nereikalingos atsižvelgiant į galiojančius teisės aktus, kurios mažiau dera su šios srities bendrosiomis taisyklėmis, taikomomis vykdant oficialią kontrolę, arba kurios neturėtų būti tikrinimo procedūros ar specifikacijos dalis.